wickkiey/tamil-wikipedia-chunked huggingface dataset:
# செல்லியம்மன் (இறைவி)

**செல்லியம்மன்** என்பது திருவள்ளூர் மாவட்டம், செவ்வாப்பேட்டை அருகில் உள்ள பெருமாள்பட்டு எனும் ஊரில் கோயில் கொண்டுள்ள நாட்டார் தெய்வம் ஆகும்.  
செல்லியம்மனின் கணவன் இடிமன்னத் தேவன் என்று சொல்லப்படுகிறது. இருவருக்கும் 16 குழந்தைகள் பிறந்தன. இவர்களின் வாழ்க்கையில் வறுமை தாண்டவம் ஆடியது. மழைக்காலம், வறுமை அதிகரித்தது. உணவில்லை, உடையில்லை. மழையும் ஓய்ந்தபாடில்லை. கணவனுக்கும் மனைவிக்கும் வயதாகிப் போனதால் மழையில் சென்று உணவு தேட முடியவில்லை. பெற்றவர்களுடன் குழந்தைகளும் சேர்ந்து பட்டினியால் தவித்தன. தாய் தந்தையர்க்கோ என்ன செய்வதென்று விளங்கவில்லை. செல்லியம்மன் தன் குழந்தைகளை அழைத்து, *திசைக்கொருவராகச் சென்று சாப்பிடுவதற்கு எது கிடைக்கிறதோ அதைக் கொண்டு வாருங்கள்* என்று அனுப்பி வைத்தாள். பிள்ளைகளும் கொட்டும் மழையிலும் உணவு தேடிப் புறப்பட்டனர்.  
கொட்டும் மழையிலும் குழந்தைகள் உணவுக்காகச் சென்றுள்ளதை நினைத்துக் கவலை கொண்ட செல்லியம்மா, வீட்டில் அடுக்குப் பானையின் அடியில் கிடந்த கொஞ்சம் கேழ்வரகு மாவை எடுத்து அவித்துப் புட்டு செய்தாள். நீண்ட நேரம் ஆகியும் குழந்தைகள் வரவில்லை. கடும் மழை காரணமாக ஒரு வழிப்போக்கன் வந்து வீட்டின் திண்ணையோரம் ஒண்டிக் கொள்கிறான். அவன் பசியோடு குளிரில் நடுங்கிக் கொண்டிருப்பதைக் கண்ட செல்லியம்மன், தான் அவித்து வைத்திருந்த புட்டிலிருந்து ஒரு பிடி எடுத்து வழிப்போக்கனுக்குக் கொடுத்தாள். அவனும் அதைத் தின்றுவிட்டு மழை விட்டதும் போகலாமென்று அமர்ந்திருந்தான்.  
பசியால் வாடியிருக்கும் அவனைக் கண்ட இடிமன்னன் தன் மனைவிக்குத் தெரியாமல் தானும் ஒரு பிடி புட்டை எடுத்து வந்து அவனுக்குக் கொடுக்கிறான். அதைப் பார்த்துவிட்ட செல்லியம்மன், 'தனக்குத் தெரியாமல் ஏன் கொடுக்க வேண்டும்?' என்று தன் கணவன் மீது கோபித்துக் கொண்டு வீட்டை விட்டுக் கிளம்பி விடுகிறாள். இடிமன்னன் எவ்வளவு சொல்லித் தடுத்துப் பார்த்தும் செல்லியம்மன் காதில் வாங்கிக் கொள்ளவில்லை. உணவு தேடிச் சென்ற தன் குழந்தைகள் பதினாறு பேரும் எங்கெங்கு இருக்கிறார்களோ அந்தந்த இடங்களிலேயே கல்லாகிப் போகட்டும் என்று சொல்லிவிட்டு அந்த ஊரில் உள்ள சிவன் கோயிலுக்கு முன்பாகச் சென்று தானும் கல்லாகிப் போனாள்.  
பெருமாள்பட்டில் உள்ள அந்த சிவன் கோயிலைச் சுற்றிலும் வெவ்வேறு இடங்களில் சிலைகள் காணப்படுகின்றன. அந்த சிலைகள் உணவு தேடிப் புறப்பட்ட செல்லியம்மனின் பிள்ளைகள் என்று சொல்லப்படுகின்றன. கோயிலுக்கு முன் உள்ள பெரிய பெண் சிலை செல்லியம்மனுடைய சிலை என்று சொல்லப்படுகிறது. ஒவ்வொரு ஆண்டின் ஆடி மாதத்திலும் கூழ் ஊற்றி இந்த அம்மனுக்கு வழிபாடு நடத்தப்படுகிறது.
# மெனிமெரஸ் மாடெஸ்டஸ்

**மெனிமெரஸ் மாடெஸ்டஸ்** (Menemerus modestus) என்பது மேனெமெரஸ் இனத்தைச் சேர்ந்த ஒரு குதிக்கும் சிலந்தி வவைகப் பூச்சியினம் ஆகும். இவை தூனிசியா நாட்டில் காணப்படுகின்றன. இது மெனிமெரஸ் என்ற போினத்தில் வகைப்படுத்தப்பட்டுள்ளது. இது மெனிமெரஸ் கட்டேடஸ் என்ற சிற்றினத்துடன் தொடா்புடையது. இது முதன்முதலில் வேன்டா வெசோலோவ்ஸ்கா என்பவரால் 1999-ஆம் ஆண்டு விவாிக்கப்பட்டது. இதன் சிற்றினப் பெயா், அமைதி என்று பொருள்படும் லத்தீன் மொழிச்சொல் மாடெஸ்டஸ் என்பதிலிருந்து இருந்து பெறப்பட்டது.  
=
# மொண்டுகுழி

**மொண்டுகுழி** (*Mondukuli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது வேடகட்டமடுவு ஊராட்சிக்கு உட்பட்டது.
# மொண்டுகுழி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 58 கிலோமீட்டர் தொலைவிலும், அரூரிலிருந்து 15 கிலோமீட்டர் தொலைவிலும், மாநில தலைநகரான சென்னையிலிருந்து 241 கிலோமீட்டர் தொலைவிலும் அமைந்துள்ளது.
# மொண்டுகுழி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 218 குடும்பங்களும் 889 மக்களும் வசிக்கின்றனர். இதில் 439 ஆண்களும் 450 பெண்களும் அடங்குவர். ஊரில் கல்வியறிவு பெற்றவர்கள் விகிதம் 58.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# யாழ்ப் பறவை

இப்பறவையை ஆஸ்திரேலியாவின் மயில் எனக் கூறலாம். இது மிகவும் அழகாக இருக்கும். இது மெனுரிடே குடும்பத்தை சார்ந்தது. ஆண் பறவைக்கு அழகான தோகை உண்டு. தோகையின் ஓரங்களில் வெளியில் வளைந்து நீளமான இரண்டு வாலிறகுகள் யாழின் மருங்குப் பிடிகளைப் போலவும், 12 மெல்லிய இறகுகள் யாழின் நரம்புகளைப் போல அமைந்துள்ளது. வான் கோழியை விட சற்று சிறியது. ஆனால் நீண்ட தோகை உடலைப் போல் 4 அல்லது 5 மடங்கு நீளமுடையது. நல்ல கரும் ஆரஞ்சு நிறமுடைய உடலில் ஆங்காங்கே கருஞ்சிவப்பு தட்டுகள் காணப்படும். தோகை இறகுகளின் நிறம் பச்சையாகவும் நீளமாகவும் காணப்படும். பெண் யாழ்ப் பறவைக்கும் தோகை உண்டு. ஆனால் ஆண் தோகையைப் போல் அழகல்ல. மிகுந்த உயரத்தில் பறக்க முடியாது. பெரும்பாலும் நேரத்தை தரையிலேயே கழித்துவிடும். மயிலுக்கு தோகை உண்டு. ஆனால் இனிய குரலில்லை. யாழ்ப் பறவைக்கு இவை இரண்டுமே உள்ளன. மண்ணைக் கிளரி தரையில் வாழும் பூச்சிகளைத் திண்பதற்கு விரல்களும் நகங்களும் தடித்து நீண்டு உறுதியாக உள்ளன. இவை புழு, பூச்சி, அட்டை, பூரான், வண்டு, நத்தை போன்ற உயிரினங்களை உணவாக உட்கொள்கின்றன. யாழ்ப்பறவை கோழி கொக்கரைப்பது போலவும், நாய் குரைபபது போலவும் பலவகை பறவை போலவும் குரல் எழுப்பி மற்ற பறவைகளை ஏமாற்றும்.
காடுகள் வெட்டப்பட்டதாலும் நரிக் கூட்டங்களின் தாக்குதலாலும் குறைந்து வரும் இப்பறவையினை காக்க ஆஸ்திரேலிய அரசு சரணாலயங்களை ஏற்படுத்த வேண்டும்.
# மேல்செங்கப்பாடி

**மேல்செங்கப்பாடி** (*Melachengambadi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது வேடகட்டமடுவு ஊராட்சிக்கு உட்பட்டது.
# மேல்செங்கப்பாடி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 64 கிலோமீட்டர் தொலைவிலும், அரூரிலிருந்து 23 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°06'29.4"N 78°36'27.2"E ஆகும்.
# மேல்செங்கப்பாடி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 159 குடும்பங்களும் 720 மக்களும் வசிக்கின்றனர். இதில் 375 ஆண்களும் 345 பெண்களும் அடங்குவர்.
# நடைமுறைக்கணிதம்

***நடைமுறைக்கணிதம்*** சமகால கல்வியில், கணிதக் கல்வியானது,கணித தொடர்புடைய ஆராய்ச்சியுடன், கணிதம் கற்பித்தல் மற்றும் கற்றல் நடைமுறை ஆகும்.
கல்வி ஆராய்ச்சியாளர்கள் நடைமுறையில் செயல்படும் கருவிகள், வழிமுறைகள் மற்றும் அணுகுமுறைகளில் முக்கியமாக அக்கறை கொண்டுள்ளனர்; ஆயினும், கணித கல்வித் தத்துவம், கணிதத்தின் செயலியல் அல்லது கற்பித்தல் கொள்கையாக ஐரோப்பா கண்டத்தில் அறியப்பட்ட கணிதக் கல்வி ஆராய்ச்சி, அதன் சொந்த கருத்துக்கள், கோட்பாடுகள், முறைகள், தேசிய மற்றும் சர்வதேச அமைப்புகள், மாநாடுகள் மற்றும் இலக்கியம் ஆகியவற்றால் விரிவான ஆய்வுத் துறைகளாக வளர்ந்தது. கணிதக் கல்வி ஆராய்ச்சி, அளவு மற்றும் தரம் வாய்ந்த ஆய்வுகள் ஆகிய இரண்டையும் சார்ந்துள்ளது. ஒரு குறிப்பிட்ட கற்பித்தல் முறையானது முந்ைதய நிலைமையை விட கணிசமாக சிறந்த முடிவுகளை அளிக்கிறதா என்பதைப் போன்ற குறிப்பிட்ட கேள்விகளுக்கு பதிலளிக்க, புள்ளியியல் சார்ந்த ஆய்வுகளைப் பயன்படுத்தக்கூடிய அளவுக்கு ஆய்வுகள் உள்ளன. சிறந்த அளவிலான ஆய்வுகள் மாணவா்களின் தரத்தை மதிப்பிடுகின்றன. அவை புள்ளிவிவரரீதியில் குறிப்பிடத்தக்க முடிவுகளைப் பெற பெரிய மாதிரிகள் சார்ந்து இருக்கின்றன.
# நடைமுறைக்கணிதம்

## மேலும் பாா்க்க

[edit source]
Aspects of mathematics education
Anti-racist mathematics (using mathematics education to fight racism)
Cognitively Guided Instruction
Pre-math skills
North American issues
Mathematics education in the United States
Mathematical difficulties
Dyscalculia  
=
# ஆளி இலை

ஐரோப்பாவின் மேற்கு ,கிழக்கு பகுதிகளில் பயிர் செய்யப்படுகின்றன .ஆளி செடியின் இலை,விதை ,கிளை பிரித்தெடுத்து அழுகவைத்து ,மேல்தோலை நீக்கியப் பின் ஆளி இலைகள் எடுக்கப்படுகின்றன .ஆளி இலைகளில் செல்லுலோஸ் உள்ளது.
# ஆளி இலை

## பண்புகள்

பன்சினை விட வலிமையானவை .நீட்சித்தன்மை குறைவாக உள்ளது .மிருதுவாகவும்,பளபளப்பாகவும்.இருக்கும்.
# ஆளி இலை

## பயன்கள்

துண்டுகள் ,பைகள் ,நூல்கள் ,தாள் தயாரிக்கவும் பயன்படுகின்றன .வெப்பம் மிகுந்த நாடுகளில்
இவ்விலைகளால் தயாரிக்கப்பட்ட ஆடைகள் அணியப்படுகின்றது .
# எக்டர் நினைவுப் பதக்கம்

**எக்டர் பதக்கம்** (*Hector Medal*) நியூசிலாந்து நாட்டின் இராயல் கழகம் வழங்கும் ஓர் அறிவியல் பதக்கமாகும். முன்னதாக இப்பதக்கம் எக்டர் நினைவுப் பதக்கம் என்ற பெயரால் அழைக்கப்பட்டது. சர் யேம்சு எக்டர் eன்ற விஞ்ஞானியின் நினைவாக ஆராய்ச்சியாளர்களுக்கு ஒவ்வோர் ஆண்டும் ஒவ்வொரு அறிவியல் துறைக்கு இப்பதக்கம் வழங்கப்படுகிறது.தற்போது நடைமுறையில் மூன்று அறிவியல் துறைகளுக்கு இவ்விருது வழங்கப்பட்டு வருகிறது. வேதியியல், இயற்பியல், கணக்குமற்றும் தகவல் தொழில் நுட்பம் போன்றவை இதில் அடங்கும். பெரும் விஞ்ஞான சாதனை அல்லது தொழில்நுட்ப தகுதியுடைய அறிவியல் நுட்பம் ஆகியனவற்றை அடிப்படையாகக் கொண்டு ஆராய்ச்சி மேற்கொள்ளும் விஞ்ஞானி மற்றும் விஞ்ஞானத்தின் குறிப்பிட்ட கிளையின் முன்னேற்றத்திற்கு சிறந்த பங்களிப்பை அளிக்கும் விஞ்ஞானி என்பன அளவுகோலகக் கருதப்பட்டு இப்பதக்கம் வழங்கப்படுகிறது.
முன்னதாக அறிவியலின் வேறு பிரிவுகளும் இப்பதக்கத்திற்காக கருத்திற் கொள்ளப்பட்டன. 1918 ஆம் ஆண்டில் தாவரவியல்., வேதியியல், இனப்பண்பாட்டியியல், ,நலப்பண்பியல், இயற்பியல்(கணிதம் மற்றும் வானசாதிதிரம்) மற்றும் விலங்கியல் ஆராய்ச்சியாளர்களுக்கும் இப்பதக்கம் வழங்கப்பட்டது. ஆரம்ப காலங்களில் இப்பதக்கம் வருடத்திற்கு இருமுறை வழங்கப்பட்டது. ஈப்பதக்கம் 2000,2002 மற்றும் 2004 ஆண்டுகளில் யாருக்கும் வழங்கப்படவில்லை. 2000, 2002,2004 ஆண்டுகளில் இப்பதக்கம் வழங்கப்படுகிறது.
# மூலிகை டானிக்

**மூலிகை டானிக்** (Herbal tonic) என்பது
மூலிகை மருத்துவத்தில் ஒன்றாகும். இது தமிழில் **ஊட்டச்சத்து**, **ஊட்டமருந்து**. **சத்துக்கரைசல்**, **பலவிருத்தி** என பல பெயர்களால் அழைக்கப்படுகிறது. இது இழந்த பலத்தை திரும்ப பெறவும், உறுப்பு மண்டலங்களை ஊக்கப்படுத்தவும் அல்லது உடல் நலம் நன்கு சீராக இருக்கவும் (சர்வரோக நிவாரணி) உதவுகிறது. சிறப்பான முறையில் தேர்ந்தெடுக்கப்பட்ட, ஒத்த மூலிகைத் தாவரங்களின் தொகுப்பிலிருந்து தயாரிக்கப்பட்ட கரைசலே மூலிகை டானிக் எனப்படும்.
# சத்யசோதாக் சமாஜம்

, சத்யசோதாக் சமாஜத்தின் நிறுவனர்]]
**சத்யசோதாக் சமாஜம்** (*Satyashodhak Samaj*) என்பது 1873 செப்டம்பர் 24 இல் புனேயில் உள்ள ஜோதிராவ் புலேவினால் நிறுவப்பட்ட ஒரு சமூக சீர்திருத்த இயக்கம் ஆகும். இந்திய சமூக சூழலில் சூத்திரர்கள் மற்றும் தீண்டாமைக்கு உட்பட்ட சாதிகளை சுரண்டல் மற்றும் அடக்குமுறைகளிலிருந்து விடுவிப்பதே இதன் நோக்கம் ஆகும்.
“உண்மை நாடுவோர் சங்கம்” என்பது இதன் பொருள்.  
புலே தனது எழுத்துகள் மற்றும் இயக்கங்கள் மூலம் சாதிப் படிநிலையையும் பிராமண மேலாதிக்கத்தையும் கண்டித்தார். இந்து மதம் சார்ந்த நூல்கள், ஏற்றத்தாழ்வைவும், மக்களிடையே சுரண்டல் போக்கையும், குருட்டு மற்றும் தவறான வழிபாட்டு சடங்குகள் மற்றும் பரவலாக இருக்கும் போலித்தனத்தையும் அவர் கண்டனம் செய்தார். 1889-இல் பம்பாயில் ஐந்தாவது காங்கிரஸ் மகா சபை நடந்த இடத்திலேயே புலே உழவர் பேரணியை நடத்தினார். பேரணியில் உழவர் எழுச்சிப் பாடல் இசைக்கப் பெற்றது.  
ஜோதிராவ் கோவிந்த புலேவிற்கு பிறகு 20-ஆம் நூற்றாண்டில் மராத்திய ஆட்சியாளரும் கோலாப்பூர் மன்னருமான சத்திரபதி சாகு மகராஜ், மற்றும் மராத்தியத் தலைவர்களான நானா பாட்டீல், கந்தரோவோ பாகல் மற்றும் மாதவ்ராவ் பாகல் ஆகியோரால் இந்த இயக்கமானது உயிருடன் இருந்தது.
# மிநோமல் ஆபிரகாம்

**மினிமோல் ஆப்ரகாம்** (*Minimol Abraham*) இந்தியாவின் கைப்பந்து விளையாட்டு வீராங்கனை ஆவார். **மிநோமல் ஆபிரகாம்** என்ற பெயராலும் இவர் அறியப்படுகிறார். இவர் 1988 ஆம் ஆண்டு மார்ச்சு மாதம் 27 ஆம் நாளில் பிறந்தார். இந்திய தேசிய மகளிர் கைப்பந்தாட்ட அணியில் மினிமோல் ஆப்ரகாமும் ஓர் உறுப்பினர் ஆவார். அனைத்துலக அளவில் பங்கேற்ற இந்திய தேசிய மகளிர் கைப்பந்து அணியின் அணித்தலைவராகவும் மினிமோல் விளையாடியுள்ளார் மினிமோல் உள்நாட்டு கைபந்து அணியான இந்திய இரயில்வேக்காகவும் உள்நாட்டு லீக் போட்டிகளில் விளையாடுகிறார்.. பிராந்திய அளவில் நடைபெறும் கழக அளவிலான போட்டிகளில் கேத்கார் 2010 ஆம் ஆண்டு இந்திய இரயில்வே அணிக்காக விளையாடினார். கேரளாவைச் சேர்ந்த இவ்வீராங்கனை மிகச்சிறந்த கைப்பந்து வீராங்கனையாகக் கருதப்படுகிறார் .
# டி. ஆண்டியூர்

**டி. ஆண்டியூர்** (*T Andiyur*) என்பது இந்தியாவின், தமிழ்நாடு மாநிலத்திலுள்ள தர்மபுரி மாவட்டம், அரூர் வட்டம் வேடகட்டமடுவு ஊராட்சிக்கு உட்பட்ட ஒரு சிற்றூர் ஆகும்.
# டி. ஆண்டியூர்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 44 கிலோமீட்டர் தொலைவிலும், சென்னையில் இருந்து 257 கிலோமீட்டர் தொலைவில் உள்ளது. பாப்பிரெட்டிப்பட்டியில் இருந்து 15 கிலோமீட்டர் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°06'14.0"N 78°36'38.4"E ஆகும். இங்கு 140 குடும்பங்களும் 527 மக்களும் வசிக்கின்றனர். இதில் 252 ஆண்களும் 275 பெண்களும் அடங்குவர்.
# குன்றி

**குன்றுமணி** அல்லது **குன்றிச் செடி** (*Jequirity*) என்பது, **ஆப்ரஸ் பிரிக்கட்டோரியஸ்** (*Abrus precatorius*) என்னும் அறிவியற் பெயர் கொண்ட ஒரு கொடித் தாவரம் ஆகும். கடுமையான சிவப்பு நிறத்தில் கருமை நிறத்தில் ஒரு மறுவைக் கொண்ட கொண்ட இதன் விதை பொதுவாகக் குண்டுமணி என அறியப்படுகிறது. இச் சொல் குன்றிமணி என்பதன் திரிபு ஆகும். இதன் வேறு பெயர்கள்: குன்றி, குண்டு மணி, மனோசீலை, குன்று மணி, குன்றி வித்து. சிலர் நண்டின் கண்களுக்கு இதனை ஒப்பிடுவர். கவர்ச்சியான இந்த விதை மிகவும் நச்சுத்தன்மை வாய்ந்தது. எனினும் இதன் தோல் மிகவும் கடினமாக இருப்பதால், இதை முழுதாக விழுங்கினால் எவ்வித பாதிப்பும் ஏற்படுவதில்லை.ஆனால் இவ் விதையை எரிப்பதனால் (நேரடியாகவே அல்லது வேறு ஏதேனும் பொருட்களுடன் ) ஏற்படும் புகைகை சுவாசிப்பதனால் நரம்பியல் சம்பந்தப்பட்ட சில நோய்களுக்கு காரணமாக உள்ளது.  
சில பகுதிகளில் இம் மணிகளை அணிவகைகள் செய்வதற்குப் பயன்படுத்துகின்றனர். இந்தியா, இலங்கை போன்ற நாடுகளில் மரபு வழி நகைத்தொழில் செய்வோர் தங்கத்தின் நிறையை அளவிடுவதற்குக் குன்றிமணிகளைப் பயன்படுத்துவது உண்டு. சீனாவில் இவ்விதை காதலின் சின்னமாகக் கருதப்படுகிறது.  
குன்றிமணியில் உள்ள நஞ்சு ஆப்ரின் (*abrin*) எனப்படுகிறது. இது ரைசின் (*ricin*) எனப்படும் நச்சுப் பொருளுக்கு நெருக்கமான உறவுடையது. இது இரு புரதத் துணை அலகுகளைக் கொண்ட ஒர் இருபடிச் சேர்மம் (dimer) ஆகும். இத் துணை அலகுகள் "எ", "பி" என அழைக்கப்படுகின்றன. "பி" சங்கிலி திசுள் (இலங்கை வழக்கு: கலம்) மென்சவ்வுகளில் இருக்கும் ஒருவகைக் காவிச் செல்லும் புரதங்களுடன் இணைந்து கொள்வதன் மூலம் ஆப்ரின் நஞ்சு திசுள்களுக்குள் செல்ல உதவுகிறது.
# குன்றி

### வகைகள்

1. வெண்மை குன்றுமணி
1. செம்மை குன்றுமணி
1. மஞ்சள் குன்றுமணி
1. நீல குன்றுமணி
1. கருமை குன்றுமணி
1. பச்சை குன்றுமணி
# குன்றி

### மருத்துவ குணங்கள்

இதன் விதைகள் நச்சுத் தன்மைக் கொண்டதால் மருத்துவத் துறையில் பயன்படுத்தும் முன்பு அதனை சரியான முறையில் சுத்தப்படுத்த வேண்டும்.
1. இதன் இலைச் சாறு வாய்ப்புண் , இருமல், சளி போன்றவற்றிற்கு மருந்தாகப் பயன்படுகிறது.
1. இலைச் சாறு வீக்கங்களை குறைக்கும்.
1. இதன் வேர் விசக்கடிக்கு மருந்தாகப் பயன்படுகிறது.
# எல்ஆர்ஜிபி

**எல்ஆர்ஜிபி** *(LRGB)* என்பது ஒளிர்மை, சிவப்பு, பச்சை, நீலம் ஆகியவற்றின் ஆங்கிலப் பெயரின் முதல் எழுத்துக்களின் சேர்க்கையிலான சுருக்கப் பெயராகும். இது தரமான வண்ணமயமான வானியல் புகைப்படங்களை எடுக்க பயில்நிலை வானியலில் பயன்படுத்தப்படும் ஒரு தொழில்நுட்பத்தைக் குறிப்பிடுகிறது. இதில் உயர் தரமான கருப்பு, வெள்ளை உருவம் குறைந்த தர வண்ண உருவத்துடன் இணைக்கப்படுகிறது.  
பயில்நிலை வானியலில், கருப்பு, வெள்ளை நிறத்தில் நல்ல தரமான, உயர் குறிகை-இரைச்சல் விகிதப் படங்களைப் பெறுவதில் எளிதாகவும் மலிவானதாகவும் இருக்கிறது. இவ்வாறு எல்ஆர்ஜிபி தொழில்நுட்பம் நல்ல தரமான வண்ணப்படங்களை எடுக்க பயன்படுகிறது. இதில் கருப்பு, வெள்ளை படத்தில் வண்ணங்களை இணைப்பதினால் ஒட்டுமொத்தப் படமும் உயர் பொலிவும் தரமும் அடைகிறது.  
எல்ஆர்ஜிபி நுட்பங்களுக்கு பின்னால் உள்ள செயல்திறன் கோட்பாடு, மனிதவிழி நிறத்தைப் பார்க்கும் திறனுடன் தொடர்புடையது.[3] மனிதக் கண்களில் உள்ள தண்டுக் கலங்கள் ஒளி, வெளி சார்ந்த தரவுகளை உணரும் திறன் கொண்டுள்ளன, அதே நேரத்தில் கூம்புக் கலங்கள் நிறத்தை உணரும் திறன் கொண்டவை. மனிதக் கண்ணில் மூன்று வகை கூம்புகள் உள்ளன: சிவப்பு, பச்சை, நீலத்திற்கு என தனித்தனி உணர்திறன் கூம்புகள் உள்ளன. எனவே, எல்ஆர்ஜிபியின் ஒளி ஏற்பி மனிதக் கண் போன்று வடிவமைந்துள்ளது.
# எல்ஆர்ஜிபி

## மேலும் பார்க்க

- வானொளிப்படவியல்
# நாட்டியாஞ்சலி

**நாட்டியாஞ்சலி** என்பது 1968 ஆம் ஆண்டு ஸ்ரீ வி. பி. தனஞ்சனன் சிர்கா இயக்கிய பாரதநாட்டியக் கலவையாகும். இது இராக மாலிகை, தாள மாலிகை, மற்றும் விநாயகர், சரஸ்வதி, விஷ்ணு, சிவன் ஆகிய தெய்வங்களைப் பற்றிய சமஸ்கிருத ஸ்லோகங்களில், வெவ்வேறு தாளங்கள் மற்றும் இராகங்களில் புகழும்வகையில் நிகழ்த்தப்படுகிறது.  
பொதுவாக நாட்டியாஞ்சலி என்பது சிதம்பரம் நடராசர் கோயிலில் நடக்கும் நடனத் திருவிழாவைக் குறிக்கிறது. 40 ஆண்டுகளுக்கு முன்னர் கர்நாடக இசை நிகழ்ச்சிகள் 1000 கால் மண்டபத்தில் தினசரி நடத்தப்பட்டு வந்தது. இசை அறிஞர்களான சிதம்பரம் ஜெயராமன், சீர்காழி கோவிந்தராஜன், ஷேக் சின்ன மௌலானா போன்றோர் தாங்களாகவே வந்து தைப்பூசம் வரை ஒவ்வொரு நாளும் தங்கள் இசைப் பணியை செய்துள்ளனர்.  
நாட்டியாஞ்சலி என்பது ஒவொவொரு ஆண்டும் சிவராத்திரி திருவிழா அன்று செவ்வியல் நடனமான பரதநாட்டியம் ஆடும் விழா ஆகும். இது சிதம்பரம் கோவிலில் அறிமுகப்படுத்தப்பட்டது என்றாலும், இது இப்போதெல்லாம் கும்பகோணம், தஞ்சாவூர், சென்னை, நாகப்பட்டினம், மாயாவரம், திருநள்ளாறு, திருவானைகோயில் போன்ற பல கோயில்களில் ஏற்பாடு செய்யப்பட்டுள்ளது. மும்பையின், செம்பூர், செதநகர் ஸ்ரீ சுப்ரமணியா சமாஜம் கடந்த சில ஆண்டுகளாக மகாசிவராத்திரின்போது தங்கள் கோவில் வளாகத்தில் நாட்டியாஞ்சலியை நடத்தியது.நடன திருவிழா ஒரு வாரத்திற்கும் மேலாக தொடர்கிறது, அனைத்து பாணியிலான நடனங்களும் நடராஜரின் முன்னிநிலையில் தங்கள் கலைகளை சமர்பித்து வருகின்றனர்.
# சீசியம் அவ்ரைடு

Right: Solid CsAu crystals|Section1=|Section2=|Section3=
இந்தச் சேர்மம் நீருடன் தீவிரமாக வினைப்பட்டு சீசியம் ஐதராக்சைடு, உலோக நிலைத் தங்கம், ஐதரசன் வாயு ஆகியவற்றைத் தருகிறது. திரவ அம்மோனியாவில், இது தெரிவு செய்யப்பட்ட சீசிய அயனிப் பாிமாற்றப் பிசினுடன் வினைப்பட்டு டெட்ராமெதில்அம்மோனியம் அவ்ரைடைத் தருகிறது.
# பூஞ்சை உயிரியல்

**பூஞ்சை உயிரியல் (இதழ்)** (*Fungal Biology*) என்பது பூஞ்சை, இலைக்கன், மதுவம் போன்றவை குறித்த ஒப்பார்-மதிப்பீடு செய்த அடிப்படை மற்றும் பயன்பாட்டு ஆய்வு ஆவணங்களின் அடிப்படையில் வெளியிடப்படும் ஒரு அறிவியல் இதழாகும். இந்த இதழ் பிரித்தானிய பூஞ்சையியல் குமுகத்தால் வெளியிடப்பட்டது. இது 1896 ஆம் ஆண்டு முதல் 1989 வரை *பிரித்தானிய பூஞ்சையியல் குமுகத்தின் பரிவர்த்தனைகள்* என்ற பெயரில் வெளிவந்தது. பின்னர் இது 1989 முதல் 2010 முடிய *பூஞ்சையியல் ஆராய்ச்சி* என்ற பெயரில் வெளிவந்தது. இந்த இதழின் நிறுவன ஆசிரியராக கார்லெடன் ரியா என்பவர் 1896 முதல் 1930 முடிய இருந்தார்.
# குல்லூர்

**குல்லூர்** (Kullur) என்பது இந்தியாவின், தமிழ்நாட்டில், கிருஷ்ணகிரி மாவட்டம், ஓசூர் வட்டத்தில் உள்ள நடுத்தர அளவு கிராமம் ஆகும். 2011 ஆண்டைய மக்கள் கணக்கெடுப்பின்படி இந்தக் கிராமத்தில் 107 வீடுகள் உள்ளன. இந்த ஊரின் மக்கள் தொகை 453 இதில் ஆண்கள் 229, பெண்கள் 224 ஆகும். கிராம மக்களின் எழுத்தறிவு விகிதமானது 61.27 % இதில் ஆண்களின் எழுத்தறிவு விகிதம் 75.61 % பெண்களின் எழுத்தறிவு விகிதம் 46.80 %. என்று உள்ளது. மொத்தத்தில் தமிழ்நாட்டின் சராசரி எழுத்தறிவு விகிதமான 80.09 % ஐ ஒப்பிடும்போது கல்வியறிவில் இக்கிராமம் பின்தங்கியே உள்ளது.
# பேஸர் ப்ளூ

**கார்ல் பேஸர் மில்க் சாக்லேட்** (Karl Fazer Milk Chocolate) பொதுவாக ஃபேசர் ப்ளூ (பின்னியம்; Fazerin Sininen) என அழைக்கப்படுவது,  ஃபேசர் கார்பரேஷனின் நிறுவனத்துக்கு சொந்தமான பால் சாக்லேட் வகை ஆகும். .  
பின்லாந்து நாட்டில் அதிகம் விற்பனையாகும் தின்பண்ட வகையாக பேஸர் ப்ளூ அறியப்படுகிறது. வழக்கமாக அதிக வாக்குகள் பெற்று முன்னணியில் இருக்கும் தின்பண்ட வகையான இது பின்லாந்து மக்களால் அதிகம் நேசிக்கப்படுகிறது. குறிப்பாக மார்க்கினோய்ன்டி மற்றும் மைனோன்ட்டா, தேர்வு அமைப்பான தலௌஸ்டுடிகிமஸ் ஒய் ஆல் நடத்தப்பட்ட கருத்துக் கணிப்பில் அதிகம் தேர்வு செய்யப்படும் பண்டமாகவும் திகழ்கிறது.  
இவ்வின்னட்டு பின்லாந்து நாட்டின் கலாச்சாரம், பண்பாடு மற்றும் சமையலில் முக்கியப் பங்கு வகிக்கிறது.  
இவ்வின்னட்டானது வேறுபட்ட அளவுகள் மற்றும் விலைகளில் விற்பனை செய்யப்படுகிறது. இது 200 கிராம் அளவுள்ள வில்லைகளாகவுள்ள திண்பண்ட வகையாக வெளிவருகிறது.
# பேஸர் ப்ளூ

## வரலாறு

இவ்வின்னட்டு வகையானது 1922 ஆம் ஆண்டு சந்தைக்கு கொண்டு வரப்பட்டது. பேஸர் குழுமத்தின் கூற்றுப்படி இதன் செய்முறையானது பேஸர் குடும்பத்துக்கு ஒரு ஆங்கிலேயரால் வழங்கப்பட்ட கொடையாகும். இதன் செய்முறை இது நாள் வரை மாறாமல் உள்ளது.  
2001 ல் பேஸர் நீல வண்ணம் பேன்டன் சி 280 பின்லாந்தின் முக்கிய வணிக முத்திரையாக தெரிவு செய்யப்பட்டுள்ளது.
# தோட்டக்கலை அறிவியல்

லாரன்ஸ்வில்லியில் ஒரு தோட்டக்கலை மாணவர் செடிகளை பராமரிக்கிறார், மார்ச் 2015]]  
**தோட்டக்கலை அறிவியல்** (*Horticulture*) என்பது வேளாண்மை அறிவியலின் ஒரு பிரிவு ஆகும். இது விவசாயத்தின் சிறப்பியல்பு பயிர்களின் வயல் அளவிலான உற்பத்திக்கு மாறாக, தோட்டங்கள் அல்லது பசுமை இல்லங்களில் தாவரங்களை வளர்ப்பதாகும். இது பழங்கள், காய்கறிகள், கொட்டைகள், விதைகள், மூலிகைகள், முளைகள், காளான்கள், பாசிகள், பூக்கள், கடல் பாசிகள், புல், அலங்கார மரங்கள் மற்றும் தாவரங்கள் போன்ற உணவு அல்லாத பயிர்கள், ஆகியவற்றின் வளர்ப்பு மற்றும் சாகுபடி பற்றிய கல்விமுறைகளைக் கொண்டது. இது தாவர பாதுகாப்பு, நிலப்பரப்பு மறுசீரமைப்பு, நிலப்பரப்பு மற்றும் தோட்ட வடிவமைப்பு, கட்டுமானம் மற்றும் பராமரிப்பு, மர வளர்ப்பு, அலங்கார மரங்கள் மற்றும் புல்வெளிகளையும் உள்ளடக்கியது.  
மானிடவியலில், தோட்டக்கலை என்பது உணவுக்காக தாவரங்களின் சிறிய அளவிலான, தொழில்துறை அல்லாத சாகுபடியால் வகைப்படுத்தப்படும் வாழ்வாதார உத்தியைக் குறிக்கிறது. தோட்டக்கலை என்பது குச்சிகள், மண்வெட்டிகள் மற்றும் கூடைகளை சுமந்து செல்வது போன்ற கை கருவிகளைப் பயன்படுத்துவதை உள்ளடக்கியது. தோட்டக்கலைக்கு மாறாக, விவசாயம் என்பது மானிடவியலாளர்களால் உழவு, விலங்கு இழுவை மற்றும் நீர்ப்பாசனம் மற்றும் மண் மேலாண்மையின் சிக்கலான நுட்பங்களைப் பயன்படுத்துவதை உள்ளடக்கிய ஒரு தீவிர உத்தியாகக் கருதப்படுகிறது.  
தோட்டக்கலை பற்றிய ஆய்வும் நடைமுறையும் பல ஆண்டுகளுக்கு முன்பிருந்தே காணப்படுகின்றன. நாடோடி மனித சமூகங்களில் இருந்து உடலுழைப்பு இல்லாத அல்லது அரைகுறை உடலுழைப்புடைய, தோட்டக்கலை சமூகங்களுக்கு மாறுவதற்கு தோட்டக்கலை பங்களித்தது. தோட்டக்கலை பல வகைகளாக பிரிக்கப்பட்டுள்ளது, இது பல்வேறு வகையான தாவரங்கள் மற்றும் குறிப்பிட்ட நோக்கங்களுக்காக உணவுப் பொருட்களை பயிரிடுதல் மற்றும் பதப்படுத்துதல் ஆகியவற்றில் கவனம் செலுத்துகிறது. தோட்டக்கலை அறிவியலைப் பாதுகாப்பதற்காக, உலகெங்கிலும் உள்ள பல நிறுவனங்கள் தோட்டக்கலையின் மேம்பாட்டைக் கற்பிக்கின்றன, ஊக்குவிக்கின்றன மற்றும் விருத்திசெய்யத்தூண்டுகின்றன. சில குறிப்பிடத்தக்க தோட்டக்கலை நிபுணர்களில் லூகா கினி மற்றும் லூதர் பர்பாங்க் ஆகியோர் அடங்குவர்.  
தோட்டக்கலை வல்லுனர்கள், தங்களது அறிவு, திறமை,தொழில்நுட்பங்களைப் பயன்படுத்தி உணவு மற்றும் உணவு அல்லாத பொருட்களின் பயன்கள் தனிப்பட்ட அல்லது சமூகதேவைக்காக தீவிரமாக உற்பத்தி செய்வதை அதிகப்படுத்தியுள்ளார்கள். இவர்களின் வேலை தாவர இனப்பெருக்கம் செய்வதுஆகும். சாகுபடிஉற்பத்தியைப் பெருக்கிமகசூலைஅதிகபடுத்துதல், ஊட்டச்சத்து மதிப்பு, மற்றும் பூச்சிகள் எதிர்ப்புதன்மை,சுற்றுச்சூழல் அழுத்தங்களைஎதிர்கொள்ளும்தன்மையை அதிகரிக்கச் செய்தல் ஆகியவை ஆகும். தோட்டக்கலை வல்லுனர்கள்தோட்டக்காரர்கள், விவசாயிகள், மருத்துவர்கள், வடிவமைப்பாளர்கள் மற்றும் தொழில்நுட்ப ஆலோசகர்களாவும்உள்ளனர்.
# தோட்டக்கலை அறிவியல்

## சொற்பிறப்பு

ஆங்கிலத்தில் *ஹார்ட்டிகல்ச்சர்* என்ற சொல் தோட்டக்கலையை குறிப்பதாகும். இலத்தீன் மொழியில் *ஹார்டஸ்* என்பது *தோட்டம்* மற்றும் *காலரே* என்பது *பயிரிடுதல்* என்றும் பொருள்படுகிறன, இவையே தோட்டக்கலையின் ஆங்கிலப் பொருளுக்கு மூலமாகும். இக்கலையானது தீவிர பயிர் விவசாயம் மற்றும் பெரிய அளவிலான வயல் பயிர் உற்பத்தி தானியங்கள் மற்றும் தீவனங்கள் அல்லது காடுகளை உற்பத்தி செய்வதிலிருந்து வேறுபட்டு சிறிய நிலங்களின் பயன்பாட்டில் கவனம் செலுத்துகிறது. இது தோட்டப் பயிர்கள், அவற்றின் தோற்றத்திற்காக வளர்க்கப்படும் அலங்கார செடிகள், பழங்கள் மற்றும் காய்கறிகள் மற்றும் அவற்றின் உணவு மதிப்புக்காக வளர்க்கப்படும் மசாலாப் பொருட்கள் மற்றும் மருத்துவ தாவரங்கள் ஆகியவற்றைக் கையாள்கிறது.
# தோட்டக்கலை அறிவியல்

## வகைகள்

தோட்டக்கலை அறிவியலில் கவனம் செலுத்த வேண்டிய பல முக்கிய பகுதிகள் உள்ளன.
- **சுற்றுச்சூழல் தோட்டக்கலை** எனபது பசுமையான இடங்களின் அறிவியல் மற்றும் மேலாண்மையாகும்.
- **உட்புற அழகுபடுத்துதல்** என்பது உட்புற தாவரங்களைப் பயன்படுத்துவதற்கான அறிவியல் மற்றும் கலை. வீடு, ஓட்டல், அலுவலகம் மற்றும் மால் அலங்காரத்தில் இது முக்கியப் பங்கு வகிக்கிறது
- **மசாலா பயிர் கலாச்சாரம்** என்பது மிளகு, ஜாதிக்காய் மற்றும் ஏலக்காய் உள்ளிட்ட மசாலாப் பயிர்களின் சாகுபடியைக் கையாள்கிறது.
- **தோட்ட பயிர் கலாச்சாரம்** என்பது தோட்டப் பயிர் வளர்ச்சியைக் கையாள்கிறது.
- **மருத்துவ மற்றும் நறுமண தாவரங்கள் கலாச்சாரம்** என்பது மருத்துவ மற்றும் நறுமண தாவரங்களை வளர்ப்பது மற்றும் கையாள்வது.
# தோட்டக்கலை அறிவியல்

## மானிடவியல்

தோட்டக்கலை மிக நீண்ட வரலாற்றைக் கொண்டுள்ளது. இது *விவசாயத்தின் வரலாறு* மற்றும் *தாவரவியல் வரலாறு* ஆகியவற்றுடன் மேலெழுகிறது. புராதன பெர்சியாவின் சைரஸ் கிரேட் காலத்தில் மீண்டும் தோட்டக்கலை பற்றிய ஆய்வு மற்றும் விஞ்ஞானம் விவரிக்கப்படுகிறது, மேலும் இன்றும், இன்றைய தோட்டக்கலை வல்லுனர்களான ஃப்ரீமேன் எஸ். ஹோவ்லெட் மற்றும் லூதர் பர்பாங்க் போன்றோருடன் தொடர்கிறது. தோட்டக்கலை நடைமுறையில் பல ஆயிரக்கணக்கான ஆண்டுகளுக்கு பின் மீண்டும் தொடரமுடியும்.  
தோட்டக்கலையின் தோற்றம் மனித சமூகங்களை நாடோடி வாழ்க்கை முறையிலிருந்து வேட்டையாடுபவர்களாக, உடலுழைப்பு குறைந்தவர்களாக அல்லது அற்றவர்களாக, *தோட்டக்கலை சமூகங்களுக்கு* மாற்றுவதில் உள்ளது. கொலம்பியாவுக்கு முந்தைய அமேசான் மழைக்காடுகளில், பழங்குடியினர் தாவரக் கழிவுகளை புகைப்பதன் மூலம் மண்ணின் உற்பத்தித்திறனை அதிகரிக்க உயிரி கார்பனை பயன்படுத்தினர். ஐரோப்பிய குடியேறிகள் அதை *டெர்ரா ப்ரீடா டி இன்டியோ* (போர்த்துக்கேய மொழியில் *அமெரிக்க பழங்குடி இந்தியர்களின் கருப்பு மண்* என்று பொருள்) என்று அழைத்தனர். வனப்பகுதிகளில், இத்தகைய தோட்டக்கலை பெரும்பாலும் *ஸ்விட்டென்*, அல்லது *வெட்டி எரித்தல்*(வெட்டி எரித்தல் என்பது *ஸ்விட்டென்* எனப்படும் ஒரு வயலை உருவாக்க காடு அல்லது காடுகளில் உள்ள தாவரங்களை வெட்டி எரிப்பதை உள்ளடக்கிய ஒரு விவசாய முறையாகும்) பகுதிகளில் மேற்கொள்ளப்படுகிறது. வட அமெரிக்காவுடன் தொடர்பு ஏற்படுவதற்கு முன், மக்காச்சோளம், *பறங்கிக்காய்*, மற்றும் சூரியகாந்தி ஆகியவற்றை வளர்த்த *கிழக்கு உட்லண்ட்ஸின்* உடலுழைப்பு குறைவான தோட்டக்கலை சமூகங்கள், சமவெளி மக்களின் நாடோடி வேட்டையாடும் சமூகங்களுடன் குறிப்பிடத்தக்க அளவில் வேறுபடுகின்றன. இடையமெரிக்கப் பண்பாட்டுப் பகுதி கலாச்சாரங்கள், அவற்றின் குடியிருப்புகளைச் சுற்றி அல்லது ஒரு பகுதியிலிருந்து அடுத்த பகுதிக்கு இடம்பெயர்ந்த போது எப்போதாவது பார்வையிடப்பட்ட சிறப்பு நிலங்களில் "மில்பா" (உணவுப் பயிர்களை வளர்ப்பதற்கான ஒரு வயல் மற்றும் பயிர்-வளர்ப்பு முறை இடையமெரிக்க பண்பாட்டுப் பகுதி முழுவதும் பயன்படுத்தப்படுகிறது) அல்லது மக்காச்சோள வயல் போன்ற சிறிய அளவிலான பயிர்களை பயிரிடுவதில் கவனம் செலுத்துகின்றன.
# தோட்டக்கலை அறிவியல்

## மேலும் பார்க்கவும்

- வேளாண்மை அறிவியல்
- உழவியல்
- மலரியல்
- வனத்தோட்ட வளர்ப்பு முறை
- தோட்டக்கலை
- கொல்லைப்படுத்தல்
- தோட்டக்கலை தாவரவியல்
- தோட்டக்கலை சிகிச்சை
- நிலைகொள் வேளாண்மை
- தாவர உணவூட்டம்
- நிலைக்குத்து வேளாண்மை
# சிங்கிலிபட்டி

**சிங்கிலிபட்டி** (*Singilipatty*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது இராணிமூக்கனூர் ஊராட்சிக்கு உட்பட்டது.
# சிங்கிலிபட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், அரூரில் இருந்து 25 கிலோமீட்டர் தொலைவிலும் அமைந்துள்ளது. மேலும்
இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°10'37.6"N 78°26'02.6"E ஆகும்.
# சிங்கிலிபட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 127 குடும்பங்களும் 498 மக்களும் வசிக்கின்றனர். இதில் 259 ஆண்களும் 239 பெண்களும் அடங்குவர்.
# வஞ்சிரம்

**வஞ்சிரம்** அல்லது **அறுக்குளா** (Seer fish) என்பது கானாங்கெளுத்தி குடும்பத்தைச் சேர்ந்த மீன் இனம் ஆகும். இதில் 3 பேரினங்களாக மொத்தம் 21 இனங்கள் உள்ளன.
# வஞ்சிரம்

## குணங்கள்

கடலில் வாழும் இந்த மீன்கள் வேகமாக நீந்தும் திறன் பெற்றவை ஆகும். மேலும் எதிரிகளிடம் மாட்டிக்கொண்டால் கடுமையாகப் போராடும் குணம் கொண்டவை. இவற்றின் பற்கள் கூர்மையாக இருக்கும். எனவே இவற்றை மீனவர்கள் கவனமாகக் கையாளுகின்றனர். இதன் உடல் நீண்டு காணப்படும். 4 முதல் 5 அடி நீளம் வரை வளரக்கூடியது. தாடைகளின் பற்கள் கடினமானது. போலிச் செவுள்கள் உண்டு. இரு முதுகுத் துடுப்புகளை பெற்றுள்ளது. இவற்றில் முதலாவது துடுப்பு வலிமை அற்றதாகவும், இரண்டாவது துடுப்பிற்குப் பின் 7 அல்லது அதற்கு மேற்பட்ட துணைத் துடுப்புகள் உள்ளன. இவை விரைவாக நீந்தும் ஆற்றல் உடையவை. மேலும் நீரின் மட்டத்திலிருந்து மிக உயரத்திற்கு தாவி துள்ளி விளையாடும் ஆற்றல் உடையவை. மத்தி, காரப்பொடி போன்ற மீன் கூட்டத்தையும் இரால்களையும் பிடித்து உண்பதற்கு துரத்திச் செல்லும் இயல்புடையது. இந்தியப் பெருங்கடலில் வஞ்சிரம் மிகுந்து காணப்படும். கடலின் திறந்த பரப்பைவிட கரையோரப் பகுதிகளில் அதிகம் காணப்படும்.
# வஞ்சிரம்

## உணவாக

சுவை மிகுந்த வஞ்சிரம் மீன்கள் தென்னிந்தியா மற்றும் இலங்கையில் உள்ள பல பகுதி மக்களால் விரும்பி உண்ணப்படுகின்றன. இவை கேரளாவில் *நெய்மீன்* என்றும் இலங்கையில் *அறுக்குளா* என்றும் அழைக்கப்படுகின்றன.
# பரனூர்

**பரனூர்**, இந்தியாவின் தமிழ்நாட்டில் சென்னைக்கருகேயுள்ள உள்ள ஒரு கிராமம் ஆகும். செங்கல்பட்டு மாவட்டம், காட்டாங்குளத்தூர் ஊராட்சி ஒன்றியம், வீராபுரம் ஊராட்சிக்குட்பட்ட சிற்றூராகும். இவ்வூர் தேசிய நெடுஞ்சாலை 45க்கு அருகில் உள்ளது. இது இரயில் நிலையம் மற்றும் சில நூறு வீடுகளைக் கொண்டுள்ளது. திரிசூலத்திலுள்ள சென்னை பன்னாட்டு வானூர்தி நிலையத்திலிருந்து 44 கி.மீ தொலைவிலுள்ளது.  
அக்டோபர் 2005 முதல் பரனூர் சிறப்பு பொருளாதார மண்டலமாக (SEZ) அறிவிக்கப்பட்டுள்ளது; இன்ஃபோசிஸ் மற்றும் பிஎம்டபிள்யூ போன்ற நிறுவனங்கள் இந்த கிராமத்தில் தொழிற்சாலைகளைத் தொடங்கியுள்ளன.
# அரசு ரோசாத் தோட்டம், ஊட்டி

உதகமண்டலத்தில் உள்ள அரசு தாவரவியல் பூங்காவில் நடைபெறும் ஊட்டி மலர் கண்காட்சியின் நூறாவது ஆண்டு விழா நினைவாக ஊட்டியின் விசயநகரத்தில் இந்த அரசு ரோசாத் தோட்டம் 1995 ஆம் ஆண்டு நிறுவப்பட்டது. நான்கு எக்டேர் பரப்பளவு நிலத்தில் ரோசாச் செடிகளை நட்டு இப்பூங்கா உருவாக்கப்பட்ட்து. தமிழ்நாடு தோட்டக்கலை துறை ரோசாத் தோட்ட்த்தைப் பராமரிக்கிறது.
# அரசு ரோசாத் தோட்டம், ஊட்டி

## சிறப்பம்சங்கள்

ஊட்டிக்கென ஒரு தனிப்பட்ட மலை வெப்பமண்டல காலநிலை உண்டு. எனவே ரோசாத் தோட்டம் வளர்வதற்கேற்ற சிறந்த பருவ நிலை இங்கு நிலவுகிறது. குறைவான வெப்பநிலை மாறுபாடுகளும், ஒரே சீரான மழைப் பொழிவும் ரோசாப் பூக்கள் பூப்பதற்கான சாதகமான சூழ்நிலையை அளிக்கின்றன. எனவே நீண்ட காலத்திற்கு இங்கு பூக்கள் பூத்துக்கொண்டே இருக்கின்றன. ஆண்டு முழுவதும் ஆயிரக்கணக்கான சுற்றுலாப் பயணிகள் ரோசாத் தோட்டத்தை பார்வையிட்டு மகிழ்கின்றனர். பூக்கள் பூக்காத குளிர்காலம் என்றாலும் கூட சுற்றுலாப் பயணிகளின் வருகை இங்கு குறைவதில்லை என்பது தனிச்சிறப்பு ஆகும்  
மிகச் சிறிய குட்டி ரோசாக்கள், தேயிலைக் கலப்பு ரோசாக்கள், யாக்கிமௌர் ரோசாக்கள், பாலியாந்தசு ரோசாக்கள், பாபாகினா, புளோரிபண்டா வகை ரோசாக்கள் மற்றும் வழக்கத்திற்கு மாறான வண்ணங்களான வித்தியாசமான கருப்பு மற்றும் பச்சை வண்ணம் கொண்ட ரோசா பூக்கள் உள்ளிட்ட பூக்கள் இங்குப் பூக்கின்றன. இத்தோட்டத்தில் வளர்க்கப்படும் வகை வகையான ரோசாச் செடிகள் உலகின் பல்வேறு இடங்களில் இருந்து கொண்டு வரப்பட்டவையாகும்.  
இத்தோட்டத்தில் ரோசாக்கள் குகை போன்ற பாதைகளிலும், கொழுகொம்பு அமைப்புகளிலும், பந்தல்களிலும் ரோசாக் கொடிகள் படரவிடப்பட்டுள்ளன. இங்குள்ள சரிவு பகுதிகளில் பார்வையாளர்கள் நின்று பார்த்து ரசிக்கும் வகையில் நிலா மாடம் எனப்படும் சிறப்பு நடைமேடைகள் அமைக்கப்பட்டுள்ளன. இந்நிலா மாட்த்தில் நின்ற வண்ணம் பார்வையாளர்கள் மொத்த ரோசாப் பூங்காவையும் கண்டு இரசிக்க முடியும் . இங்குள்ள ரோசாப் பூக்களுக்கு மத்தியில் பூவோடு பூவாக ஒரு தேவதையின் சிலையும் வைக்கப்பட்டுள்ளது.
# அரசு ரோசாத் தோட்டம், ஊட்டி

## அங்கீகாரமும் விருதுகளும்

சப்பானின் ஒசாக்கா நகரிலுள்ள ரோசா சமூகங்களின் உலகக் கூட்டமைப்பு வழங்கும் தெற்காசியாவிலேயே சிறந்த ரோசாத் தோட்டம் எனத் தேர்வு செய்யப்பட்டு அவ்விருதை 2006 ஆம் ஆண்டு மே மாதம் ஊட்டியிலுள்ள அரசு ரோசாத் தோட்டம் வென்றது .. உலக அளவில் இவ்விருதைப் பெற்றுள்ள 35 ரோசாத் தோட்டங்களில் இதுவும் ஒன்றாகும்.
# கமேசா

**கேம்சா** (Gamesa) (முன்பு காலிடர் மெக்ஸிகானா எஸ்.ஏ. டி சி.வி.) என்பது மெக்சிகோவின் மிகப்பெரிய குக்கீ உற்பத்தி நிறுவனமாகும். இந்த நிறுவனம் பாஸ்தா, மாவு, தானியம் மற்றும் பிற தொடர்புடைய பொருட்களை சாப்பிடத் தயாரிக்கிறது. இது நிக்கோலஸ் டி லாஸ் கார்ஸா, நுவோ லியோனில் தலைமையிடமாகவும், மெக்சிகோவில் எட்டு மாநிலங்களிலும், கொலம்பியாவிலும் உற்பத்தி செய்யும் வசதிகளைக் கொண்டுள்ளது. 1990 ஆம் ஆண்டில் மெக்ஸிகோவில் பெப்சி மற்றும் சப்ரிதாஸின் உரிமை நிறுவனமான பெப்சிகோ நிறுவனத்தால் வாங்கப்பட்டது.  
கேம்ஸ் அமெரிக்கா, மத்திய மற்றும் தென் அமெரிக்காவில் குக்கீகளை விற்கிறது.  
அவர்களது மிக வெற்றிகரமான பிராண்ட்களில் "கலெலஸ் மரியாஸ்", "எம்பெரடோர்", "அர்கோயிரிஸ்", "மமுட்", "சோக்கிஸ்" மற்றும் "மைஸோரோ" ஆகியவை உள்ளன.  
க்ரூப் கேயாஸ் தற்போது ப்ரீமேரா டிவிஷன் குழுவின் சி.எஃப்.ஆரின் அதிகாரப்பூர்வ ஸ்பான்சர் அல்லது ஷர்ட் ஸ்பான்சர் ஆவார். 2008 ஆம் ஆண்டின் பருவத்தில் பச்சோகாவும் இருந்தன. கிளப் சிமென்டோ குரூஸ் அசுல் அவர்களின் நீண்டகால ஆதரவாளராக இருந்தது.
# கமேசா

## வரலாறு

அல்பர்டோ, இக்னேசியோ, மற்றும் மானுவல் சாண்டோஸ் கோன்சலஸ் ஆகிய மூன்று சகோதரர்கள், 1921 ஆம் ஆண்டில் பாஸ்தா மற்றும் குக்கீ நிறுவனமான "லாரா" நிறுவனத்தின் பெரும்பாலான பங்குகளை வாங்கினர், பின்னர் மேலும் பிற நிறுவனங்களை வாங்கி இதனுடன் இணைத்து இதன் பெயரை மாற்றி "கேம்சா" உருவாக்கப்பட்டது.
# அலமேடா சிவிக் பாலட் நடனம்

**அலமேடா சிவிக் பாலெட்டு** (*Alameda Civic Ballet*) நடனக் குழு 2003 ஆம் ஆண்டு நிறுவப்பட்டது. அப்ரா ருடிசில் என்ற நடன இயக்குநர் அமெரிக்காவின் கலிபோர்னியாவில் உள்ள அலமேடா நகரத்தில் அலுவல் ரீதியான இந்த நடனக் நிறுவனத்தைத் தொடங்கினார். இலாப நோக்கம் ஏதுமின்றி அமெரிக்காவில் இந்நிறுவனம் நவம்பர் 2004 முதல் ஒரு அறக்கட்டளை மூலம் செயல்பட்டு வருகின்றது.  
இந்நிறுவனமும் தொடர்புடைய அல்மேடா பாலே கல்வி நிறுவனமும் இணைந்து ருடிசில்லின் 20 ஆண்டு அனுபவத்தை பயன்படுத்திக் கொண்டன. பகுதி இளைஞர்களுக்கு நடனக் கல்வியளிப்பதன் மூலம் தனது கலை வம்சத்தை தொடர ருடிசில் முயற்சித்தார்.
# அலமேடா சிவிக் பாலட் நடனம்

## முக்கிய தேதிகள்

- சூன் 2003 – கலிபோர்னியாவின் அல்மேடா நகரில் உள்ள கோப்மான் அரங்கத்தில் அறிமுக நடனம். எட்கார் தேகாசின் ஓவியங்களின் பாதிப்பால் தேகாசு நடனக் கலைஞர்கள் அரங்கேற்றம்.
- நவம்பர் 2003 – தேகா நடனக் கலைஞர்கள் சான்பிரான்சிசுக்கோ அரண்மணையில் நடனம்.
- டிசம்பர் 2003 – நட்கிராக்கர் என்ற ஈரங்க பாலே நடனத்தின் இரண்டாவது அங்கம் முதன்மை செயல்திறன் நடனம்.
- பிப்ரவரி 2004 – அல்மேடா கல்வி அறக்கட்டளையின் ஓர் இசை நிகழ்வில் பங்கேற்பு.
- டிசம்பர் 2004 – நட்கிராக்கர் நடனம் ஐந்து காட்சிகளுக்கு பதிவு செய்யப்பட்டது.
# அலமேடா சிவிக் பாலட் நடனம்

## நிறுவனம்

2010 ஆம் ஆண்டு மே மாதம் அல்மேடா சிவிக் பாலெட் நடனத்தில் நடனமாடியவர்கள் :.
# அலமேடா சிவிக் பாலட் நடனம்

## நிறுவனம்

### நிறுவனத்தின் உறுப்பினர்கள்

- யெனிபர் பீல்
- கேமரான் பீன்
- யாசுமின் மில்லர்
- மைக்கேல் யாக்கோப்சன்
- பியோனா மர்பி
- அலெக்சான்ட்ரா டோம்
# அலமேடா சிவிக் பாலட் நடனம்

## நிறுவனம்

### முக்கிய பாத்திரம் டான்சர்

- டேவிட் என்றி
# அலமேடா சிவிக் பாலட் நடனம்

## நிறுவனம்

### தொழில் பழகுநர்கள்

- ராச்சல் பால்க்னர்
- காத்ரீன் ஆனோவர்
- அலெக்சிசு யாகோப்சன்
- எரின் மேக்பிரைடு
- எரிண் நாக்காரெல்லி
- லில்லி பிக்கோட்
- இசபெல் சாக்டி
- மேரிக்கோ சிடென்சுடெட்டு
- மெனாக்கோ தாய்ரா
# வேலிபருத்தி

**வேலிபருத்தி** என்பது அசகிலோபியாடோடியா குடும்பத்தை சார்ந்த ஏறுகொடி தாவரம் ஆகும். இத்தாவரத்தைக் கொண்டு பல நோய்களுக்கான களிம்புகள் பழங்காலம் முதல் தயாரிக்கப்பட்டு வருகின்றது.
# வேலிபருத்தி

## வரம்பு மற்றும் வாழ்விடம்

இது மலாய் தீபகற்பத்தில் இருந்து மியான்மர், இந்தியா, இலங்கை, பாக்கித்தான், ஆப்கானித்தான் வழியாக அராபியத் தீபகற்பம் மற்றும் எகிப்திலிருந்து நடு மற்றும் தெற்கு ஆப்பிரிக்காவரை பரவியுள்ளது. இது பெரும்பாலும் சாலையோரங்களில், வனப்பகுதி அல்லது கடலோர வனப்பகுதிகளில் காணப்படுகிறது.
# போட்டித் தேர்வு

**போட்டித் தேர்வு** (Competitive examination) என்பது, மாணவா்களின் திறன்களை சோதிப்பதற்காக நடத்தப்படும் ஒரு தோ்வு. இதில் போட்டியாளர்களில் வெற்றி பெற்றவர்கள் தேர்வு செய்யப்பட்டு, மற்றவர்கள் நிராகரிக்கப்படுவார்கள்.  
போட்டித்தேர்வுகள் பெரும்பாலும் பல்கலைக்கழகம், கல்லூரி சேர்க்கை அல்லது மேல்நிலைப் பள்ளிகளுக்கான நுழைவுத் தேர்வு போன்றவற்றிற்கு பயன்படுத்துகின்றனர். இந்தியாவில் பொதுத் துறைகளில் தேவைப்படும் பதவிகள், இந்திய ஆட்சிப் பணி போன்ற தேர்வுகள் முதல் கிராம நிர்வாக அலுவலர் வரையிலான பல பணிகளுக்கு போட்டித் தேர்வுகள் நடத்தப்பட்டு அதன் வழியாக அப்பணிகள் நிறப்பப் படுகின்றன.  
போட்டித் தேர்வுகள் நடத்துவதற்கான காரணங்களாக தகுதிவாய்ந்த விண்ணப்பதாரர்களைத் தேர்ந்தெடுப்பது, செல்வாக்கு செலுத்துதல், பக்கசார்பு அல்லது பிற கவலைகள் ஆகியவற்றைத் தவிர்ப்பதற்காக நடத்தப்படுவதாக கூறப்படுகின்றன.
=
# தேசியக் கலைக் கூடம், சென்னை

**தேசிய கலைக்கூடம்** (*National Art Gallery*) சென்னையின் எழும்பூர் நகரில் அமைந்துள்ள இந்தியாவின் பழமையான கலைக்கூடங்களில் ஒன்றாகும். இது எழும்பூர் பாந்தியன் சாலையில் உள்ள அரசு அருங்காட்சியக வளாகத்தில் அமைந்துள்ளது. அரசாங்க அருங்காட்சியகம் மற்றும் கன்னிமரா பொது நூலகம் ஆகியன இங்கு இடம்பெற்றுள்ளன. ஆந்திரப் பிரதேசம், சத்தியவேடுவில் இருந்து கொண்டுவரப்பட்ட சிவப்புக் கற்களால் இந்தக் கலைக் கூடம் 1906 ஆம் ஆண்டு கட்டி முடிக்கப்பட்டது.
# தேசியக் கலைக் கூடம், சென்னை

### வரலாறு

இராணி விக்டோரியாவின் பொன்விழா கொண்டாட்டத்தின் போது இந்த தேசியக் கலைக் கூடம் திரு. என்றி இர்வின் அவர்களால் வடிவமைக்கப்பட்ட மாதிரி உருவத்தில் கட்டப்பட்டது. சென்னை மாநகராட்சியின் பாரம்பரிய கலைக் கூடமாக அடையாளம் காட்டப்பட்டது.
கட்டிடத்தின் பலவீனமான உறுதித்தன்மையால் 2002 ஆம் ஆண்டுடன் இக் கலைக்கூடம் சுற்றுலாப் பயணிகள் பார்வையிடுவதற்கு தடை செய்யப்பட்டது.
# தேசியக் கலைக் கூடம், சென்னை

### வரலாறு

#### முகத்தோற்றக் கூறுகள்

இக் கலைக் கூடத்தில் முகலாயர்களின் வண்ண ஓவியங்களும் மற்றும் இராச இரவிவர்மாவின் அரிய வகை ஓவியங்களும் இடம் பெற்றிருக்கின்றன. பலவகையான தஞ்சாவூர் ஓவியங்களும் உள்ளன. லார்ட் கன்னிமரா மற்றும் வில்லியம் பென்ட்டிங்க் ஆகிய பிரித்தானிய அதிகாரிகளின் உருவச் சிலைகளும் இடம் பெற்றிருக்கின்றன. மேலும் எண்ணிலடங்கா சிற்றோவியங்களும் இந்தக் கலைக்கூடத்தில் உள்ளன.  
##### மீட்டளிப்பு
2013 ஆம் ஆண்டு தமிழக முதல்வர் செல்வி.ஜெ.ஜெயலலிதா அவர்களால் 110 மில்லியன் செலவில் கலைக் கூடத்தினை நிபுணர்கள் குழுவின் உதவியுடன் முகப்புத் தோற்றம் மீட்டளிக்கப்பட்டது.
# ஆயலூர் (ஈரோடு மாவட்டம்)

ஆயலூர் (Ayalur) எனும் கிராமம் இந்தியாவில் தமிழ்நாட்டில் ஈரோடு மாவட்டத்தில் கோபிசெட்டிபாளையம் தாலுக்காவில் ஆயலூர் பஞ்சாயத்தில் அமைந்துள்ளது. கோபிசெட்டிபாளையத்திலிருந்து 10கி.மீ தொலைவிலும் ஈரோட்டிலிருந்து 45கி.மீ தொலைவிலும் இக்கிராமம் உள்ளது.
# ஆயலூர் (ஈரோடு மாவட்டம்)

## மக்கள்தொகை

ஆயலூரில் மக்கள்தொகை 2001ஆம் ஆண்டு கணக்குப்படி 5980 பேர்.
# பி.டி. பருத்தி

**பி.டி. பருத்தி** (*Bt cotton*) என்பது மரபணு மாற்றப்பட்ட பருத்திவகை ஆகும். இது பூச்சிகளை எதிர்த்து பூச்சிக்கொல்லிகளை உருவாக்கிக் கொள்கிறது.
# பி.டி. பருத்தி

## விளக்கம்

பாசில்லஸ் துரிஞ்சியென்சிஸ் சுருக்கமாக பி டி என்னும் நுண்ணுயிரியாகும் இதில் 200 க்கும் மேற்பட்ட வகைகள் உள்ளன இவை உயிர்க்கொல்லியாகப் பயன்படுத்தப்படுகிறன. இவை ஒவ்வொன்றும் வெவ்வேறு பூச்சிகளுக்குத் தீங்கு விளைவிக்கக்கூடியன. மிக முக்கியமாக இந்த பி டி நச்சு நுண்ணுயிரிகள் விட்டில் பூச்சி, வண்ணத்துப் பூச்சி, வண்டுகள், இருசிறகிப் பூச்சிகள், போன்றவற்றின் குடம்பிகளின் (லார்வா) உயிருக்கு அச்சுருத்தலானவை. அமெரிக்காவில் மண்ணில் உள்ள ஒரு வகை பாசில்லஸ் துரிஞ்சியென்சிஸ் நுண்ணுயிரியின் மரபணுவான “பி.டி” புரத நஞ்சு படிகத்தை, பழுப்புநிறமாக பருத்திக்குள் செருகப்பட்டு, அதன் திசுக்களில் இந்த இயற்கை பூச்சிக்கொல்லி உற்பத்தி செய்யப்படுமாறு. வெற்றிகரமாக உருவாக்கப்பட்டது. இவை பருத்தியில் காய்ப்புழுக்களை அழிக்கும் தண்மை கொண்டதாக உள்ளன. பல பகுதிகளில், வணிகரீதியிலான பருத்திப் பயிரை சாப்பிடும் முக்கிய பூச்சியான காய்ப்புழு லெபிடோப்ட்டனின், lepidopteran) குடம்பிகள் (லார்வா) என்னும் காய்ப்புழுக்களை மரபணு மாற்றப்பட்ட மி டி பருத்தி புரதத்தால் கொல்லப்படுகின்றன. இதனால் லெபிடோப்ட்டன் பூச்சிகளைக் கொல்ல பூச்சிக்கொல்லிகளைப் பயன்படுத்த வேண்டிய தேவையை இல்லாமல் போகிறது. இது பூச்சிக்கொல்லிகளுக்கான செலவினைக் குறைத்து, அதே சமயம் நன்மை செய்யும் உயிர்களுக்கும் எவ்வித பாதிப்பையும் ஏற்படுத்துவதாமல், விவசாய சூழலில் இயற்கை பூச்சி வேட்டைச் சங்கிலியை உண்டாக்குகிறது.  
பி டி பருத்தியானது அனைத்து வகைப் பூச்சிகளையும் கட்டுப்படுத்துவதில்லை குறிப்பாக செடிப்பேன், செடிப் பூச்சி (plant bugs), பிழி பூச்சி (stink bugs) போன்ற பருத்தி பூச்சிகளுக்கு எதிராக பயனற்றதாகும். இதனால் சூழ்நிலைகளை பொறுத்து இந்த பூச்சிகளைத் தடுக்க பூச்சிக்கொல்லிகளை பயன்படுத்தவேண்டி வரலாம். சீனாவில் பி.டி. பருத்தி பயிர்கள் குறித்து சீன விவசாயக் கொள்கை மையம் மற்றும் சீன அகாடமி ஆஃப் சைன்ஸ் ஆகியவற்றின் மூலம் 2006 ஆம் ஆண்டில் நடத்தப்பட்ட ஆய்வில், இதில் பூச்சிக்கொல்லிகள் பொதுவாக கட்டுப்படுத்தப்படுகின்றன ஏழு ஆண்டுகளுக்குப் பிறகு, சில இரண்டாம் நிலை பூச்சிகள் அதிகரித்துள்ளன, இதனால்பி.டி. பருத்திக்கு ஒத்த அளவிற்கு பூச்சிக்கொல்லிகளைப் பயன்படுத்த வேண்டியது அவசியம் ஏற்படுகிறது மேலும் இந்த மரபணு மாற்றப்பட்ட விதைகளை வாங்கும் கூடுதல் செலவினத்தால் விவசாயிகளுக்கு குறைந்த இலாபமே கிடைக்கிறது. என்று குறிப்பிட்டுள்ளது.
# பி.டி. பருத்தி

## இயங்குமுறை

பேசில்லஸ் எனும் நுண்ணுயிரியின் மரபணுவைக் கொண்டு “பி.டி” புரத நஞ்சு படிகம் “என்டோ டாக்சின்” மூலம் மரபணு மாற்றப்பட்ட பருத்தி “போல்கார்டு –மான்சாண்டோ”வால் உருவாக்கப்பட்டது. பி.டி. பருத்தி 1997 ஆம் ஆண்டில் சீன அரசாங்கத்தால் அங்கீகரிக்கப்பட்டது.  
2002 ஆம் ஆண்டில், மான்சாண்டோ மற்றும் மஹ்கோ ஆகியோரின் கூட்டு ஒப்பந்தத்திபடி பி.டி. பருத்தி கலப்பின இரகங்கள் இந்தியாவில் அறிமுகப்படுத்தப்பட்டன.  
2011 இல், இந்தியாவின் மிகப்பெருமளவில் ஜி எம் பருத்திப் பயிர்கள் 10.6 மில்லியன் ஹெக்டேரில் பயிரிடப்பட்டன. உலகில் பரப்பளவில் இரண்டாவது பெரிய பகுதியாக, அமெரிக்காவில் ஜி எம் பருத்திப் பயிர் 4.0 மில்லியன் ஹெக்டேரில் பயிரிடப்பட்டது. அதற்கு அடுத்தபடியாக சீனாவில் 3.9 மில்லியன் ஹெக்டேர் மற்றும் பாகிஸ்தானில் 2.6 மில்லியன் ஹெக்டேரில் பயிரிடப்பட்டது. 2014 ஆம் ஆண்டில், அமெரிக்காவில் பருத்தி உற்பத்தியில் 96% மரபணு மாற்றப்பட்ட பருத்தி இடம்வகித்தது. இந்தியாவில் விளைந்த பருத்தியில் இது 95% ஆகும். மரபணு மாற்றப் பருத்தி உற்பத்தியில் 2014 இல் இந்தியா மிகப்பெரிய உற்பத்தியாளராக திகழ்ந்தது.
# பி.டி. பருத்தி

## நன்மைகள்

சாதாரண பருத்தியைவிட பி.டி பருத்தியில் பல நன்மைகள் உள்ளன. பி.டி பருத்தியின் முக்கிய நன்மைகள்:  
பருத்தியானது சாறு உறுஞ்சும் பூச்சிகள்: அசுவினிப்பூச்சி, தத்துப்பூச்சி, வெள்ளை ஈ
மென்று திண்ணும் பூச்சிகள்: காய்ப்புழுக்கள், இலை திண்ணும் புழுக்கள்
முதலிய பல்வேறு பூச்சியினங்களரல் பாதிக்கப்டுகிறன. இந்தியாவில் பயன்படுத்தப்படும் பூச்சிக்கொல்லிகளில் 45% அளவுக்கு பருத்திக்கு மட்டும் அளிக்கப்படுகிறது. ஆகவே பூச்சிக்கொல்லி அளவைக் கட்டுப்படுத்த “ஒருங்கிணைந்த பூச்சி மேலாண்மை”, பூச்சிக்கொல்லி எதிர்ப்புத்திறன் பி.டி. பருத்தி தொழில்நுட்பமானது. காய்ப்புழுக்களை ஒழிப்பதில் பயன்படுத்தப்படுகிறது.
மரபணு எதிர்ப்புத்திறமானது பூச்சிக்கட்டுப்பாடு மேலாண்மையில் முக்கியமான ஒன்றாகும். குறிப்பாக சாறு உறிஞ்சும் பூச்சிகளான தத்துப்பூச்சி, வெள்ளைஈ, முதலியவற்றைக் கட்டுப்படுத்த எதிர்ப்புத் திறன் கொண்ட கலப்பின் இரகம் கொண்டு இந்தியாவில் கட்டுப்படுத்தப்படுகிறது.  
பி.டி.பருத்தியானது “ஹெலிக்கோவெர்பா சியா” மற்றும் “ஹெலியோதிஸ் வைரசன்ஸ்” முதலிய காய்ப்புழுக்களை மிக நன்றாக கட்டுப்படுத்துவதுடன், சுற்றுச்சூழலுக்கும் எவ்வித தீமையும் இன்றி விளைச்சலும் அதிகரிக்கிறது. பி.டி.மரபணுவானது ஆரம்பகட்ட வளர்ச்சியிலேயே அதன் காய் உருவாகும்போதே அதிக வீரியத்தன்மையுடன் உள்ளது. 1/3 பங்கு அளவு தரமான நயமான நூலிழைகளை பயிரானது கொள்கிறது.  
பி.டி.பருத்தி மற்றும் பி.டி.பருத்தி அல்லாத பருத்தி முதலியவற்றுடன் ஆராயும்போது காய்ப்புழுக்களைக் கட்டுப்படுத்தும் “பொருளாதார நிலையை” ஆராயும்போது பி.டி.பருத்தியானது நன்கு கட்டுப்படுகிறது. அதேபோல் பூச்சிக்கொல்லிகளுக்கான செலவு முதலியவற்றில் ஆராயும்போது குறைந்த அளவு செலவே பி.டி.பருத்தியினை பயிரிடுவதால் ஆகின்றது. இத்தொழில் நுட்பத்தைப் பயன்படுத்துவதால், உலக அளவில் மக்களின் பாதுகாப்பு, பூச்சிக்கொல்லிகளால் ஏற்படும் கேடுகள், சுற்றுச்சூழல் மாசுபாடு முதலியவற்றிலிருந்து பாதுகாப்பு அதேபோல் பூச்சிக் கொல்லிகளைக் குறைவக பயன்படுத்துவதால் வயலில் வேலை செய்வோர் மற்றும் அண்டை அயலாருக்குப் பாதுகாப்பாக உள்ளது.  
பி டி பருத்தியானது நன்மை பயக்கும் பூச்சிகள் மற்றும் மண்ணில் காணப்படும் உயிரினங்களுக்கு மோசமான பாதிப்பை ஏற்படுத்துவதில்லை.
# பி.டி. பருத்தி

## குறைபாடுகள்

பி.டி. பருத்தி சில வரையரைகளைக் கொண்டுள்ளது  
மரபணு மாற்றப்படாத பருத்தி விதைகளை ஒப்பிடும்போது பி.டி. பருத்தி விதைகள் அதிக விலை கொண்டவையானவையாக உள்ளன.  
பி.டி. மரபணு மாற்றப் பயிரில் உருவாக்கும் நச்சுத்தன்மையைக் குறைத்து 120 நாட்களுக்கு செயல்படுவதாக உள்ளது.  
பி டி பருத்தியானது செடிப்பேன், செடிப் பூச்சி (plant bugs), பிழி பூச்சி (stink bugs) போன்ற பருத்தி பூச்சிகளுக்கு எதிராக செயலற்றதாக உள்ளது.  
பி. டி. பருத்திப் பயிர் தொடக்கத்தில் பெரிய லாபத்தைக் கொடுத்தது. ஆனால், பி. டி. பருத்தி மழைப்பொழிவை நம்பியிருந்த பகுதிகளில் இழப்பை ஏற்படுத்தியது. நிரந்தர பாசன வசதி உள்ள பகுதிகளில் மட்டுமே, அது ஓரளவு லாபத்தைக் கொடுத்தது.
# பி.டி. பருத்தி

## இந்தியாவில்

மார்ச் 10, 1995 இந்திய அரசின் உயிர் தொழில்நுட்பத்துறையானது, 100 கிராம் அளவுள்ள மரபணு மாற்றப்பட்ட “மஹிகோ” விதையின் இறக்குமதி செய்ய அனுமதி வழங்கியது. இந்த இரகத்தில் “பேசில்லஸ் துரின்சியன்சிஸ்” ன் “கிரை 1.ஏ.சி” எனும் மரபணு உள்ளது.  
ஏப்ரல் 1998:
மான்சான்ட்டோ- மஹிகோ இடையே ஒப்பந்தம். “மான்சான்ட்டோ” சிறிய சோதனை வயல் மூலம், பி.டி.பருத்திவிதை 100 கிராம் அளவுக்கு ஒரு சோதனை வயல் வீதம் அளித்து ஆராய்ச்சிகள் மேற்கொள்ள அனுமதி வழங்கியது.  
ஜனவரி 1999:
மரபணு மாற்றியமைக்கும் மறுபரிசீலனைக்குழுவானது, 40 இடங்களில் மேற்கொண்ட சோதனையில் மிகவும் திருப்தி அடைந்தது. ஏப்ரல் 12 அன்று நேரடியாக மஹிகோ 10 இடங்களில் சோதனையை மேற்கொண்டது.  
2000-2002:
இந்திய வேளாண் ஆராய்ச்சி கழகமானது சோதனைக்காக பல்வேறு வகைகளில் அனைத்திந்திய ஒருங்கிணைந்த பருத்தி மேம்பாட்டு திட்டம் மூலமாக மத்திய மற்றும் தென் மண்டலங்களில் நடத்தின.  
பிப்ரவரி 20,2002:
இந்திய வேளாண் ஆராய்ச்சி கழகமானது பி.டி. பருத்தியை பயிரிடுவதால் சுற்றுச்சூழலுக்கு எவ்வித கெடுதலும் இல்லை என ஆதாரங்களை சுற்றுச்சூழல் அமைச்சகத்திற்கு அளித்தது. அதேபோல் மரபுப் பொறியியல் மற்றும் அனுமதி அளிக்கும் கழகமானது, பி.டி.பருத்தியை வர்த்தகரீதியாகப் பயிரி அனுமதி அளிக்க வேண்டி “சுற்றுச்சூழல் அமைச்சகத்திற்கு அளித்தது”.  
மார்ச் 25, 2002:
வர்த்தகரீதியாகப் பயிரிட பி.டி.பருத்திக்கு அனுமதி அளிக்கப்பட்டது. இதனால் மரபுப்பொறியியல் மற்றும் அனுமதி அளிக்கும் கழகத்தின் மூலம் “மஹிகோ” நிறுவனம் 2002ல் 29,307 ஹெக்டேராக இருந்தது. 2005ல் 12,50,833 ஹெக்டேராக உயர்ந்தது. 2006ல் 30,00,000 ஹெக்டேராக உயர்ந்தது.
# பி.டி. பருத்தி

## சர்ச்சைகள்

இந்தியாவில் பி டி பருத்தி விதை ஏகபோகம் மற்றும் பருத்தி விளைவித்த விவசாயிகள் தற்கொலை செய்து கொண்டதாக கூறப்படுவதன் காரணமாக, இந்தியாவில், பி.டி. பருத்தி முரண்பாடுகளில் மூழ்கியுள்ளது. இந்தியாவில் பி.டி. பருத்தி அறிமுகம் மற்றும் விவசாயிகள் தற்கொலைகளில் அதிகரிப்பு ஆகியவற்றுக்கு இடையேயான இணைப்பு பற்றி பிற ஆய்வுகளில், பி டி பருத்தி அறிமுகமானபிறகு தற்கொலைகள் குறைந்துள்ளதாக கூறுகின்றன என்கிறது.  இந்தியாவில் பருத்தி உற்பத்தியில் பி. டி பருத்தி 93% ஆக அதிகரித்துள்ளது.
# பி.டி. பருத்தி

## இதையும் காண்க

- பி.டி. கத்தரிக்காய்
- மரபணு மாற்றுப் பயிர்
# ஆத்தர் ஆஃப் பிளாண்ட் நேம்ஸ்

**ஆத்தர் ஆஃப் பிளாண்ட் நேம்ஸ்** (Authors of Plant Names) என்பது ரிச்சர்ட் கென்னெத் ப்ருமிட் மற்றும் சி. ஈ பவல் ஆகியோரால் எழுதப்பட்டது. இது முதன்முதலில் 1992-இல் வெளியிடப்பட்டது. இதில் தாவரவியல் அறிஞர்களால் நல்ல முறையில் விளக்கப்பட்ட தாவரச்சிற்றினத்திற்கு அவருடைய பெயர்ச்சுருக்கம் தாவரப்பெயரின் இறுதியில் கொடுக்கப்படும். அப்படிப்பட்ட பெயா்ச்சுருக்கங்களை கொண்டு இது பதிப்பிக்கப்பட்டது. இத்தரவுத்தளம் தற்பொழுது அகில உலக தாவரப்பெயர்கள் அட்டவணை (International Plant Names Index) என்ற பெயரில் இயங்கலையில் (ஆன்லைன) பராமரிக்கப்படுகிறது.. ஒரு சிற்றினத்தின் முழுப்பெயரைக் கொடுக்கும்போது ஒரே குடும்பப் பெயர்களைக் கொண்ட ஆசிரியர்களின் பெயரக் குழப்பத்தை தவிர்ப்பதற்காக பரிந்துரைக்கப்பட்ட பெயர்ச்சுருக்கத்தை இத்தளம் அளிக்கிறது. பூக்கும் தாவரங்களான ஆஞ்சியோஸ்பெர்ம்கள், ஜிம்னோஸ்பெர்ம்கள், பெரணிகள், பிரையோபைட்டுகள், பாசிகள், பூஞ்சைகள், மற்றும் தொல்லுயிர் தாவரங்களை சிறந்த முறையில் விவரித்த தாவரவியல் ஆசிரியர்கள் பற்றிய தகவல்களை இத்தளம் அளிக்கிறது.
புருமித் மற்றும் போவெல் போன்ற ஆசிரியா்கள் அகில உலக அளவில் பிரபலமாகாவிட்டாலும் ஆசிரியர் பெயர்ச் சுருக்கம் அளிக்கப்படாத காலத்தில் தாவரங்களை விவரித்துள்ளார்கள். ஆனால் ஒரு தாவரத்தின் உண்மையான தகவல்களை தெரிந்துகொள்ள ஆசிரியர் பெயர்ச்சுருக்கத்தை விட முழுப்பெயரே சிறந்தது.
# ஐஸ்சாக்லேட்

**ஐஸ்சாக்லேட்** (Ischoklad) (பனிக்குழைவு இன்பசைபண்டம்) (ஐஸ் சாக்லேட்: ஐஸ்கோன்பெக்ட் ஜொ்மன்) என்பது ஒருவகை சாக்லேட் ஆகும். இவ்வகை சாக்லேட்டானது ஜொ்மனியில் முதலில் தயாரிக்கப்பட்டு, தற்சமயம் ஜொ்மனி மற்றும் ஸ்வீடனில் பிரபலமான வகையாக உள்ளது. இது பண்டிகைகால இனிப்பு வகைகளாக டென்மாா்க் மற்றும் ஸ்வீடன் நாடுகளில் கிறிஸ்துமஸ் சமயங்களில் விற்பனை செய்யபடுகிறது. இது வழக்கமாக சாக்லேட் (மூன்றில் 2 பங்கு) மற்றும் தேங்காய் எண்ணெய் (மூன்றில் ஒரு பங்கு) கொண்டு தயாரிக்கப்படுகிறது,  
ஐஸ்சாக்லேட் என்னும் இச்சொல்லில் ஐஸ் என்ற சொல்லானது மிக எளிதாக வாயில் இட்டவுடன் உறிஞ்சும் பண்பால் கரைந்து விடுவதுன் காரணமாக அழைக்கப்படுகிறது. தேங்காய் எண்ணெயின் உருகுநிலை 20 முதல் 23 டிகிரி செல்சியஸ் வெப்பநிலையில் உள்ளது. மேலும் இது சாக்லேட்டின் உருகுநிலையைவிட 10 டிகிாி அளவு குறைவானதாகும். சில வகைகளில் பச்சை கற்பூரம் சோ்க்கப்படுகிறது. மேலும் தொழில் முறை உற்பத்தியின் போது தழையுரம் சோ்க்கப்படுகிறது. பச்சைகற்பூரம் மற்றும் தழையுரம் இரண்டும் குளிா்ச்சி தன்மையினை அதிகரிக்கிறது. ஐஸ்சாக்லேட் ஸ்வீடன் மக்கள் மத்தியில் கிறிஸ்துமஸ் தின சிறப்புத் தின்பண்டமாக விளங்குகிறது. ஜொ்மனியில் எய்ச்செட்டி என்ற நிறுவனம் ஐஸ்சாக்லேட் உற்பத்தியில் முன்னிலை வகிக்கிறது.
# ஐஸ்சாக்லேட்

## வெளி இணைப்பு

- Recipe
# மகாபலிபுரம் கலங்கரை விளக்கம்

**மகாபலிபுரம் கலங்கரைவிளக்கம்** (*Mahabalipuram Lighthouse*) தமிழ்நாட்டில், இந்தியா அமைந்துள்ள கலங்கரை விளக்கமாகும். 1887 இல் முதன் முதலில் இவ்விளக்கம் செயல் நிலைப்படுத்தப்பட்டது. இயற்கையான கருங்கற்கல்லால் இக்கட்டிடம் உருவாக்கப்பட்டது. இவ்விடம் சுற்றுலாத்தலமாக 2011 யில் அறிவிக்கப்பட்டது. முன்னதாக விடுதலைப் புலிகளிடமிருந்து எதிர்பார்த்த அபாயத்தால் 2001இல் இதனைச் சுற்றிப் பார்க்க தடை விதிக்கப்பட்டிருந்தது.
# மகாபலிபுரம் கலங்கரை விளக்கம்

## செயல்நிலை

சுழலும் விளக்கினைக் கொண்ட இந்த கலங்கரை விளக்கம் 1904 ஆம் ஆண்டு முதல் செயல்படுத்தப்பட்டது. இவ்விளக்கத்திற்கு அருகிலேயே இந்தியாவிலே மிகப் பழமை வாய்ந்த பொ.ஊ. 640 ஆம் ஆண்டு மகேந்திர பல்லவரால் கட்டப்பட்ட கலங்கரை விளக்கம் உள்ளது. தற்போது பல்லவரின் நினைவுச் சின்னமாக விளங்குகின்ற இதனை இந்தியத் தொல்லியல் ஆய்வகம் பராமரித்து வருகிறது.
# மகாபலிபுரம் கலங்கரை விளக்கம்

## சுற்றுலாத் தளம்

மனித குலத்தின் தொன்மையான ஆய்வு சார்ந்த இடம் இது. இவ்விடத்திற்கு அயல்நாட்டினரின் வருகை அதிகரித்துள்ளதால் நம் நாட்டிற்கு பெருவாரியான அந்நியச் செலாவணி அதிகரித்துள்ளது.
# கலினா தால்வா

**கலினா டால்வா** (*Galina Talva*) ஒரு பாலே நடனக் கலைஞர் ஆவார். நியூயார்க் நகரத்தின் மாகாணங்களில் ஒன்றான பிராங்சு மாகாணத்தில் உருசியக் குடியேறி ஒருவருக்கு இவர் பிறந்தார் . பிராட்வே திரையரங்கில் நடைபெற்ற குற்றமும் தண்டனையும் என்ற நாடகத்தில் இவர் யான் கைல்குட்டுடன் நடித்தார் . இர்விங் பெரிலின் என்ற அமெரிக்க இசையமைப்பாளரின் கால் மீ மேடம் என்ற 1950 ஆம் ஆண்டில் நிகழ்த்தப்பட்ட இசைநகைச்சுவை நாடகத்தில் இளவரசி மரியாவாக நடித்தார். இவரே ஒலிப்பதிவில் பாடவும் செய்தார் .  
1953 ஆம் ஆண்டு கலினா சோவியத் உருசிய விமானப் படைத்தலைவர் லியான் வோல்கோவ் என்பவரை மணந்தார். இதன் பின்னர் கலினா மேடை நாடகங்களில் சிறிதளவு அல்லது நடிக்காமலேயே இருந்தார் . சோவியத் விவகாரங்களின் வல்லுநராக நியூசுவீக் பத்திரிகையில் வோல்கோவ் பணியாற்றினார். 1974 ஆம் ஆண்டு சனவரியில் கலினாவின் கனவர் இறந்தார் .
# சில்லி சிக்கன்

**சில்லி சிக்கன்** (Chilli Chicken) என்பது மிகவும் புகழ்பெற்ற இந்தோ-சீன கோழிக் கறி உணவு வகை ஆகும். இந்தியாவில் இந்த கோழிக் கறி உணவானது பொறித்து உலா்ந்த நிலையிலும் தயாரிக்கப்படுகிறது. இதில் எலும்புகள் அற்ற கோழிக் கறி பயன்படுத்தப்படும். சிலா் எலும்புகளுடன் உள்ள கோழிக் கறியை பயன்படுத்த பரிந்துரைப்பர்.
# சில்லி சிக்கன்

## வகைகள்

- பச்சை சில்லி சிக்கன்
- தாங்ரே சில்லி சிக்கன்
- சைனீஸ் சில்லி சிக்கன்
- பெங்கால் சில்லி சிக்கன்
# கோய்பன் அகௌடி

**கோய்பன் அகெளடி** (*Coiban agouti*) என்பது டேசிப்ரோக்டிடே குடும்பத்தைச்சாா்ந்த ஒரு கொறிணி விலங்கின வகையாகும். இது கேய்பா தீவில் (பனாமா) காணப்படும் அகணிய உயிரி ஆகும். இது காண்பதற்கு பரவலாகக் காணப்படும் மத்திய அமொிக்க அகெளடி போன்றே இருக்கும். இது இருப்பிட இழப்பினால் அச்சுறுத்தலுக்கு ஆளாகி ஆபத்தான நிலையில் உள்ளது.
# மிதவை உயிரியல்

**மிதவை உயிரியல்** (Planktology) என்பது நீர்நிலைகளில் வாழும் பலவித மிதவைவாழிகள், விலங்குகள் மற்றும் நுண்ணுயிரிகள் பற்றி விளக்குவதாகும். மிதவை உயிரியல் பிரிவானது முதன்மை உற்பத்தி, ஆற்றல் ஓட்டம், கார்பன் சுழற்சி ஆகிய தலைப்புகளை உள்ளடக்கியது.  
மிதவை உயிரிகள் உயிரியல் பம்ப் எனப்படும் அற்புதமான வேலையைச் செய்கிறது, அதாவது கடல் சூழல் மண்டலத்தில் உள்ள மிதவை உயிரிகள் கார்பனை கடலின் மேல் பகுதியில் உள்ள சூரிய ஒளி மண்டல அடுக்கிலிருந்து கடலின் ஆழத்திற்கு கொண்டு செல்கிறது. இச்செயலின் மூலம் கரியமிலவாயு கடலின் ஆழத்திற்குச் செல்வதால் புவி சூடாதல் குறைக்கப்பட ஒரு காரணியாகிறது. நவீன மிதவை உயிரியலானது சறுக்கி நகரும் உயிரிகளின் நடத்தை அம்சங்களை விளக்குகிறது.  
மிதவை உயிரியலின் சில பிரிவுகள் நீண்டகால சுற்றுச்சூழல் ஆய்வுமையங்களில் ஆன்லைன் மூலம் பொதுமக்களின் பங்களிப்பை அனுமதிக்கிறது.
# திரு. வி. க. பூங்கா சென்னை

**திரு.வி.கா பூங்கா** (*Thiru Vi Ka Park*) இந்தியாவின் தமிழ் நாடு மாநிலத் தலைநகர் சென்னையிலுள்ள செனாய் நகரில் அமைந்துள்ள ஒரு நகர்ப்புற பூங்காவாகும். செனாய் நகர் பூங்கா என்றும் இப்பூங்கா அழைக்கப்படுகிறது.